P á l y á z a t i   f e l h í v á s
Isaszeg Város Önkormányzat a Nemzeti Kulturális Támogatáskezelővel együttműködve
2027. évre kiírja a  
BURSA-HUNGARICA 
Felsőoktatási Önkormányzati Ösztöndíj pályázatot  

a szociálisan rászorult felsőoktatási hallgatók számára.

A BURSA-HUNGARICA Felsőoktatási Önkormányzati Ösztöndíj pályázatra Isaszeg önkormányzat területén állandó lakóhellyel rendelkező, hátrányos szociális helyzetű felsőoktatási hallgatók jelentkezhetnek, akik a képzésre vonatkozó keretidőn belül teljes idejű ( nappali tagozatos ) felsőfokú alapképzésben, mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat („A” típusú pályázat), illetve azon felsőoktatási intézménybe felvételt még nem nyert pályázók igényelhetik az ösztöndíjat, akik a 2027/2028. tanévtől kezdődően kívánnak részt venni a teljes idejű, nappali tagozatos felsőfokú oktatásban („B” típusú pályázat).
A „B” típusú pályázatra jelentkezők közül csak azok részesülhetnek ösztöndíjban, akik 2027-ban először nyernek felvételt felsőoktatási intézménybe, és tanulmányaikat a 2027/2028. tanévben ténylegesen megkezdik.
A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (a továbbiakban: EPER-Bursa rendszer) egyszeri pályázói regisztráció szükséges, melynek elérése: 
https://bursa.emet.hu/paly/palybelep.aspx 
Az EPER-Bursa rendszerből kinyomtatott, aláírt és a kötelező mellékletekkel ellátott jelentkezési lapot az Isaszegi Polgármesteri Hivatal ügyfélszolgálati irodáján, valamint a pályázati kiírásért felelős személynél – Pisiák Zsuzsanna igazgatási osztályvezető (9. iroda) – lehet leadni.
A pályázat kötelező mellékletei:
1.  
A felsőoktatási intézmény által kitöltött eredeti jogviszony-igazolás („A” típusú pályázatnál kötelező)

2.  
Igazolás a pályázó és a vele egy háztartásban élők egy főre jutó havi nettó jövedelméről
A pályázat benyújtásának határideje: 2026. november 5. 







                     Polgármesteri Hivatal
